บันทึกรายงานการประชุมสภาองค์การบริหารส่วนตำบลโป่งนก

สมัยวิสามัญ สมัยที่ 2 /2563

วันอังคาร ที่ 7 เมษายน พ.ศ.2563

ณ ห้องประชุมสภาองค์การบริหารส่วนตำบลโป่งนก

เริ่มประชุมเวลา 10.00น.

เมื่อถึงเวลานัดหมาย เลขานุการสภาองค์การบริหารส่วนตำบลโป่งนก ได้เรียกสมาชิกสภาองค์การบริหารส่วนตำบลโป่งนก เข้าประชุมและตรวจนับองค์ประชุมปรากฏว่ามีสมาชิกสภาฯ ลาจำนวน 4 ท่าน และได้เชิญประธานสภาฯ จุดธูปเทียนบูชาพระรัตนตรัยและกล่าวเปิดประชุมตามระเบียบวาระ ดังนี้

ระเบียบวาระที่ 1 เรื่องประธานแจ้งให้ที่ประชุมทราบ

ประธานสภาฯ - ในการประชุมสภาฯ สมัยวิสามัญ สมัยที่ 2 / 2563 มีสมาชิกสภาฯ มาประชุม จำนวน 23 คน ลา 4 คน คือ 1 นายสำลี เศรษฐาวงษ์ 2 นายศักดิ์ดา ไชตะลุน 3 นายสอิ้ง อ่อนศรี 4 นายอนุศร บรรดาศักดิ์ และคณะผู้บริหารเข้าร่วมประชุม จำนวน 2 ท่าน คือ นายกณัฐวัฒน์ ด้ายรินรัมย์ และนายพิสิษฐ์ จิตรสมบูรณ์ เลขานุการนายก

ที่ประชุม - รับทราบ

นายก - สถานการณ์การแพร่ระบาดเชื้อไวรัสโควิด – 19 องค์การบริหารส่วนตำบลโป่ง นก ได้ดำเนินจัดกิจกรรมเดินรณรงค์ให้ความรู้เรื่องการแพร่ระบาดของเชื้อไวรัสโค วิด – 19 พร้อมทั้งแจกหน้ากากผ้าให้แก่ประชาชนตำบลโป่งนก ทั้ง 15 หมู่บ้าน

- การติดตามสถานการณ์ประชาชนที่เดินทางกลับภูมิลำเนา โดยให้ผู้ใหญ่บ้าน

อสม.ทำความเข้าใจและให้ความรู้ระหว่างการกักตัว จำนวน 14 วัน ปัจจุบัน โรงพยาบาลที่สามารถตัวหาเชื้อไวรัสโควิด – 19 ได้นั้นคือโรงพยาบาลชัยภูมิ

- พ.ร.ก.ฉุกเฉิน รัฐบาลประกาศ พ.ร.ก.ฉุกเฉิน ห้วงเวลา 22.00 – 04.00 น. โดย ห้ามมิให้ประชาชนออกนอกพื้นที่เคหะสถาน ขอให้สมาชิกสภาทุกท่าน ประชาสัมพันธ์ให้ประชาชนรับทราบโดยทั่วกัน

ที่ประชุม - รับทราบ

เลขานุการนายก - ตามที่สภาองค์การบริหารส่วนตำบลโป่งนก ได้พิจารณาอนุมัติจ่ายเงินทุน สำรองสะสม ประจำปีงบประมาณ พ.ศ.2563 เพื่อแก้ไขปัญหาความเดือร้อนให้แก่ ประชาชนตำบลโป่งนก งบประมาณทั้งสิ้น 9,014,000 บาท อบต.โป่งนกได้เริ่ม ดำเนินโครงการตามที่สภาฯอนุมัติ มีหลายหมู่บ้านได้ดำเนินการเสร็จสิ้นแล้ว

ที่ประชุม - รับทราบ

ระเบียบวาระที่ 2 เรื่องรับรองรายงานการประชุมครั้งที่ผ่านมา

ประธานสภาฯ - ตามที่กระผมได้ส่งสำเนาบันทึกรายงานการประชุมครั้งที่ผ่านมา ขอให้สมาชิก สภาฯ ทุกท่านไปแล้วนั้น ขอให้ทุกท่านตรวจสอบดูอีกครั้ง มีถ้อยคำใดไม่สมบูรณ์ หรือต้องการที่จะแก้ไข เปลี่ยนแปลงหรือไม่

มติที่ประชุม - มติเอกฉันท์รับรองบันทึกรายงานการประชุมสภาฯ สมัยวิสามัญ

สมัยที่ 1 / 2563

- รับรอง 22 เสียง

- ไม่รับรอง - เสียง

- งดออกเสียง 1 เสียง

ระเบียบวาระที่ 3 เรื่อง เพื่อพิจารณา

3.1 เรื่อง ขอจัดสร้างสถานพยาบาลวัดเทพบุตรบรรพต

ประธานสภาฯ - กราบนิมนต์พระประสิทธิ์ ปสิทฺธิโก ได้ชี้แจงต่อที่ประชุมถึงเหตุผลและ จุดประสงค์การขอจัดสร้างสถานพยาบาลวัดเทพบุตรบรรพต

พระประสิทธิ์ ปสิทฺธิโก - ด้วยคณะสงฆ์วัดเทพบุตรบรรพต พร้อมด้วยอุบาสก อุบาสิกา ในชุมชน ตำบลโป่งนก อำเภอเทพสถิต จังหวัดชัยภูมิ ได้มีแนวคิดร่วมกันในการดำเนินการ ก่อสร้างสถานพยาบาลวัดเทพบุตรบรรพต และการแพทย์ทางเลือกผสมผสาน ขึ้นมาเพื่อดูแล ช่วยเหลือในการรักพยาบาลผู้เจ็บป่วยในชุมชน จึงได้แต่งตั้ง คณะทำงานซึ่งประกอบด้วยคณะกรรมการขับเคลื่อนโครงการฯ ที่ปรึกษา คณะกรรมการดำเนินงาน และมีมติร่วมกันดำเนินโครงการดังกล่าว สถานที่ ก่อสร้างจะดำเนินการก่อสร้างในที่ดินซึ่งเป็นกรรมสิทธิ์ของวัดเทพบุตรบรรพต จำนวน 15 ไร่ เป็นเอกสารสิทธิ์ ที่ดิน ส.ป.ก.4 – 06 อยู่ในพื้นที่ของบ้านบุ่งเวียน หมู่ที่ 4 กลุ่มเป้าหมายหลักที่จะได้รับประโยชน์จากสถานพยาบาลวัดเทพบุตร บรรพต ตำบลโป่งนก อำเภอเทพสถิต จังหวัดชัยภูมิ แห่งนี้ คือประชาชน จำนวน 4 หมู่บ้าน ได้แก่ 1.บ้านบุ่งเวียน 2.บ้านคลองผักหวาน 3.บ้านโคกชาติ ซึ่งทั้ง 4 และ บ้านห้วยหินฝน ตำบลนายางกลัก พร้อมทั้งประชาชนทั่วไป

ในการบริหารจัดการสถานพยาบาลวัดเทพบุตรบรรพต จะได้รับการ ช่วยเหลือและส่งเสริมเพื่อพัฒนาระบบการให้บริการ ความรู้ในทางวิชาการ การ พัฒนาด้านโครงสร้างพื้นฐาน และการสนับสนุนเวชภัณฑ์ทางการแพทย์ พร้อมทั้ง อุปกรณ์ต่างๆ จากหน่วยงานทั้งภาครัฐและเอกชน อาทิ สำนักงานสาธารณสุข อำเภอเทพสถิต สำนักงานสาธารณสุขจังหวัดชัยภูมิ องค์กรปกครองส่วนท้องถิ่น ในพื้นที่ และกองทุนบุญนิธิ ป.ปสิทฺธิโก พัฒนา ตามเอกสารที่ส่งมานั้นมี รายละเอียดในการจัดตั้ง พร้อมทั้งรายละเอียดการบริหารจัดสถานพยาบาล ทั้งหมด

ประธานสภาฯ - มีท่านใดจะสอบถามหรือไม่

นายอนงค์ ราชเจริญ

ส.อบต.ม.7 - สถานพยาบาลมีแพทย์ประจำหรือไม่

พระประสิทธิ์ ปสิทฺธิโก - มีเจ้าหน้าพยาบาลประจำ จำนวน 2 คน จะมีเจ้าหน้าที่สาธารณสุขและ อาสาสมัครสาธารณสุขในพื้นที่มาตรวจและติดตามทุกเดือน พร้อมทั้งมีกลุ่ม แพทย์อาสาหมุนเวียนให้คำปรึกษา เดือนละ 4 ครั้ง

มติที่ประชุม - มติเอกฉันท์เห็นชอบให้ก่อสร้างสถานพยาบาลวัดเทพบุตรบรรพต

- เห็นชอบ 22 เสียง

- ไม่เห็นชอบ - เสียง

- งดออกเสียง 1 เสียง

3.2 ขอจัดตั้งอุทยานการเรียนรู้พุทธเกษตร ป.ปสิทฺ พัฒนา (บ้านคลองผักหวาน)

พระประสิทธิ์ ปสิทฺธิโก - อุทยานการเรียนรู้พุทธเกษตร ป.ปสิทฺ พัฒนา (บ้านคลองผักหวาน) จะ ดำเนินการจัดตั้งขึ้นมาโดยมีแนวคิดร่วมกันของคณะกรรมการดำเนินการ เพื่อเป็น การสืบสานศาสตร์พระราชา สู่การพัฒนาที่ยั่งยืน โดยมีวัตถุประสงค์เพื่อพัฒนาให้ เป็นแหล่งเรียนรู้เรื่องการเกษตรทฤษฎีใหม่ ส่งเสริมและร่วมพัฒนาคุณภาพชีวิต ด้วยการพัฒนาอาชีพเกษตรกร ด้วยการอบรมอาชีพให้แก่สมาชิก และเป็นสถานที่ ศึกษาดูงานด้านการเกษตรเป็นสถานที่จัดกิจกรรมสาธารณะประโยชน์ให้แก่คนใน ชุมชน สถานที่ในการจัดตั้งอุทยานการเรียนรู้พุทธเกษตร ป.ปสิทฺ พัฒนา

(บ้านคลองผักหวาน) ได้รับการบริจาคโดยนางสาววนิดา มุ่งเจียกกลาง จำนวน 15 ไร่ เอกสารสิทธิ์ ส.ป.ก.4-01ข นางสาววนิดา มุ่งเจียกกลาง ได้ทำหนังสือการ บริจาคที่ดินให้แก่พระประสิทธิ์ ปสิทฺธิโก เพื่อทำประโยชน์สาธารณะด้านต่าง ๆ เพื่อให้สอดคล้องกับบริบทของพื้นที่ อาตมาจึงได้ปรึกษากับชาวบ้านและผู้นำ ชุมชน จึงมีมติที่จะสร้างอุทยานการเรียนรู้พุทธเกษตร ป.ปสิทฺ พัฒนา (บ้านคลอง ผักหวาน) ให้เกิดประโยชน์แก่ตำบลโป่งนก เพื่อให้การดำเนินการจัดตั้งอุทยาน การเรียนรู้พุทธเกษตร ป.ปสิทฺ พัฒนา (บ้านคลองผักหวาน) ดำเนินการได้อย่าง เป็นรูปธรรม จึงได้นำเรื่องการขอจัดตั้งผ่านสภาองค์การบริหารส่วนตำบลโป่งนก เพื่อสภาฯ ได้พิจารณาให้ความเห็นชอบในการจัดตั้งอุทยานการเรียนรู้พุทธเกษตร ป.ปสิทฺ พัฒนา (บ้านคลองผักหวาน) เพื่อประโยชน์จะได้มีแก่ประชาชนและชุมชน ต่อไป

นายอนงค์ ราชเจริญ

ส.อบต.ม.7 - พื้นที่ในการจัดตั้งอุทยานฯ เป็นพื้นที่ที่มีข้อพิพาทใช่หรือไม่

นายธีรพร บัวสอน

ประธานกรรมการฯ - พื้นที่ในการจัดตั้งอุทยานฯ เป็นพื้นที่ ส.ป.ก.4-01ข.ได้รับการบริจาคโดย

นางสาว วนิดา มุ่งเจียกกลาง และได้มีการปักหลักเขตแบ่งเขตแดน ระหว่างพื้นที่ สาธารณะของหมู่บ้านอย่างชัดเจน โดยมีหน่วยงานราชการที่เกี่ยวข้องเป็นผู้ชี้แนว เขต

พระประสิทธิ์ ปสิทฺธิโก - เมื่ออุทยานการเรียนรู้พุทธเกษตร ป.ปสิทฺ พัฒนา (บ้านคลองผักหวาน) ได้จัดตั้ง ถูกต้องตามระเบียบข้อบังคับต่างๆ และทำพิธีเปิดอุทยานฯ อย่างเป็นทางการ อุทยานฯ จะเปิดรับสมัครสมาชิกโดยไม่เสียค่าใช้จ่ายใดๆ จะมีการส่งเสริมการ พัฒนาอาชีพให้แก่สมาชิกโดยการฝึกอบรมอาชีพ จะดำเนินการจัดกิจกรรมปีละ 6 ครั้ง และมีตลาดรองรับสำหรับผลผลิตที่ผู้เข้าอบรมผลิตขึ้น พร้อมทั้งแจกพันธุ์ไม้ ต่างๆ เช่น มะม่วง ยางนา และพันธ์ข้าวโพด ให้แก่สมาชิกทั้งหมด

ประธานสภา - มีท่านใดจะสอบถามอีกหรือไม่

ที่ประชุม - ไม่มี

มติที่ประชุม - มติเอกฉันท์เห็นชอบให้จัดตั้งอุทยานการเรียนรู้พุทธเกษตร ป.ปสิทฺ พัฒนา

(บ้านคลองผักหวาน)

- เห็นชอบ 22 เสียง

- ไม่เห็นชอบ - เสียง

- งดออกเสียง 1 เสียง

3.3 เรื่อง ขอยกฐานะที่พักสงฆ์โชติชาติบ้านโคกชาติ เป็นวัดบ้านโคกชาติ

ประธานสภา - ในลำดับต่อไปผู้ใหญ่บรรดิษ จิตรสมบูรณ์ ผู้ใหญ่บ้านโคกชาติ มีญัตติเพื่อเสนอ ให้ที่ประชุมพิจารณา เรื่อง ขอยกฐานะที่พักสงฆ์โชติชาติบ้านโคกชาติเป็นวัดโคก ชาติ

นายบรรดิษ จิตรสมบูรณ์

ผู้ใหญ่บ้านโคกชาติ - ด้วยที่พักสงฆ์โชติชาติได้ก่อมาตั้งแต่ปี พ.ศ.2560 ผู้นำชุมชนและประชาชนบ้าน โคกชาติ มีความคิดเห็นควรที่จะขอยกฐานะจากที่พักสงฆ์เป็นวัด ซึ่งจะมีสภาพเป็น นิติบุคคล เพื่อให้การดำเนินกิจกรรมทางศาสนา และเป็นศูนย์รวมจิตใจประชาชน บ้านโคกชาติและให้ถูกต้องตามระเบียบของกรมพระพุทธศาสนา ผู้นำชุมชนจึงได้ ดำเนินการประชุมประชาคมบ้านโคกชาติ และได้ศึกษาระเบียบในการขอยกฐานะ เป็นวัด และได้ยื่นญัตติเพื่อขอให้ที่ประชุมสภาฯ พิจารณาอนุมัติยกฐานะจากที่พัก สงฆ์เป็นวัดบ้านโคกชาติต่อไป

ประธานสภา - ตามที่ผู้ใหญ่บรรดิษ จิตรสมบูรณ์ ได้อภิปรายเรื่องการขอยกฐานะจากที่พักสงฆ์ เป็นวัด เพื่อขอให้สภาฯ พิจารณาอนุมัตินั้น ซึ่งในการขอยกฐานะนั้นจะต้องมีการ ก่อสร้างเพิ่มเติม จะมีผลกระทบด้านต่างๆ เช่น ด้านธรรมชาติและสิ่งแวดล้อม มลภาวะทางเสียง ทางสำนักสงฆ์ได้มีการจัดระบียบและออกกฎระเบียบในการควบ ด้านต่างๆ หรือไม่

นายบรรดิษ จิตรสมบูรณ์

ผู้ใหญ่บ้านโคกชาติ - การขอยกฐานะสำนักสงฆ์เป็นวัดนั้น คณะสงฆ์พร้อมทั้งผู้นำชุมชน ประชาชนได้ ออกกฎระเบียบในการบริหารจัดการไว้แล้ว ด้านผลกระทบทางด้านธรรมชาติสภาพ แวดล้อมอยู่ใกล้หมู่บ้าน ไม่มีแหล่งน้ำธรรมชาติ ต้นไม้ส่วนทางคณะสงฆ์และ ประชาชน ในหมู่บ้านได้ปลูกเพิ่มขึ้นใหม่ เพื่อให้เกิดความร่มรื่นและรักษาความ สมดุลของธรรมชาติ พลาสติกหรือขยะหรือของเก่าก็จะเก็บรวบรวมจำหน่ายให้กับ พ่อค้ารับซื้อของเก่า เมื่อเข้าสู่ฤดูแล้งคณะสงฆ์และประชาชนจะทำกิจกรรม ในการ ทำแนวกันไฟป่าเพื่อให้ปลอดภัยจากไฟป่า

1. มลภาวะทางเสียง จะใช้เครื่องกระจายเสียงที่มีอยู่เท่าที่จำเป็น อาทิ การประชา สัมพันธ์งานเทศกาลประจำปี หรือมีงานสำคัญที่เป็นประโยชน์ต่อประชาชนเท่า นั้น ระดับเสียงที่ใช้ตามที่กฎหมายกำหนดเพื่อไม่ให้รบกวนประชาชนพื้นทใกล้เคียง

2. การกำจัดขยะ มูลฝอย วัดจัดให้มีการกำจัดเศษอาหาร โดยมีการแยกขยะเปียก

ขยะแห้ง ขยะพลาสติก ขยะที่เป็นพิษ ฝังกลบหรือทำลายอย่างถูกวิธี เพื่อไม่ให้เป็น

พิษ หรือสิ่งรบกวนประชาชน

3. ความเป็นระเบียบของวัด มีกฎระเบียบ ข้อบังคับที่ชัดเจน ติดประกาศไว้ ให้รับ ทราบโดยทั่วกัน สำหรับพระภิกษุสามเณรที่พำนักอยู่ที่วัด มีระเบียบข้อบังคับเพื่อ ไม่ให้ก่อให้เกิดความวุ่นวายในวัด ซึ่งอาจจะทำให้ประชาชนเกิดความเดือดร้อน รำคาญ

- มีประกาศ ข้อห้าม ในการนำสุนัขหรือสัตว์เลี้ยงมาปล่อยที่วัด ทำให้เกิดภาระแก่ วัดหากพบเห็นจะมีบทลงโทษและให้นำสัตว์กลับไปรับผิดชอบเองเพื่อไม่ให้เกิดความ สกปรกแก่บริเวณวัด ประชาชนที่เข้ามาปฎิบัติศาสนกิจไม่เสี่ยงต่อการติดต่อจาก สัตว์

-. บุคคลใดที่มาพักอาศัยที่วัด ต้องได้รับการอนุญาตจากเจ้าอาวาสและผู้นำชุมชน เพื่อป้องกันมิจฉาชีพ ผุ้กระทำผิดกฎหมายและป้องกันมีให้ บุคคลเหล่านี้ก่อความ เดือดร้อนให้กับประชาชน

4 . การส่งเสริมระบอบประชาธิปไตย

- เป็นหน่วยเลือกตั้งระดับท้องถิ่นและระดับชาติ เช่น การเลือกตั้งผู้ใหญ่บ้าน การ เลือกตั้งสมาชิกสภาองค์การบริหารส่วนตำบลโป่งนก การเลือกตั้งสมาชิกวุฒิสภาฯ และสภาผู้แทนราษฎร

- เป็นสถานที่ประชุมระดับหมู่บ้าน เช่น ประชุมประจำเดือนหมู่บ้านประชาคมหมู่บ้าน

5. การส้รางความสามัคคี วัดจัดกิจกรรมประเพณีต่าง ๆ วันสำคัญทางศาสนา

ในความจำเป็นเพื่อขอยกฐานะที่พักสงฆ์เป็นวัดนั้น มีความจำเป็นอย่างยิ่ง และมี ความเหมาะสมที่จะขอยกฐานะเป็นวัด ทั้งสถานที่ตั้งและภูมิประเทศ ไม่เบียดเบียน ที่ดินของประชาชน อยู่ในพื้นที่ที่ประชาชนเดินทาง ไปประกอบกิจกรรมทางศาสนา ได้อย่างสะดวก

ประธานสภา - มีท่านใดจะสอบถามเพิ่มเติมหรือไม่

ที่ประชุม - ไม่มี

มติที่ประชุม - มติเอกฉันท์เห้นชอบให้ยกฐานะที่พักสงฆ์โชติชาติเป็นวัดบ้านโคกชาติ

- เห็นชอบ 22 เสียง

- ไม่เห็นชอบ - เสียง

- งดออกเสียง 1 เสียง

ระเบียบวาระที่ 4 เรื่องอื่น(ถ้ามี)

- ไม่มี

ปิดประชุม เวลา 15.21 น.

ว่าที่ร้อยตรี โฆสิต ตั้งตรงไพโรจน์ ผู้บันทึกรายงานการประชุม

(โฆสิต ตั้งตรงไพโรจน์ )

เลขานุการสภาองค์การบริหารส่วนตำบลโป่งนก

ลงชื่อ) สมสำลี เศรษฐาวงศ์ กรรมการตรวจรายงานการประชุม

( นายสมสำลี เศรษฐาวงศ์)

สมาชิก อบต. หมู่ที่ 1

(ลงชื่อ) สมเกียรติ อาสาสู้ กรรมการตรวจรายงานการประชุม

( นายสมเกียรติ อาสาสู้ )

สมาชิก อบต. หมู่ที่ 4

(ลงชื่อ) ประยุทธ์ อุชี กรรมการตรวจรายงานการประชุม

( นายประยุทธ์ อุชี )

สมาชิก อบต. หมู่ที่ 6

(ลงชื่อ) ทองหล่อ อุทธิสินธิ์ กรรมการตรวจรายงานการประชุม

( นายทองหล่อ อุทธิสินธิ์ )

สมาชิก อบต. หมู่ที่ 8

(ลงชื่อ) สวี สูงขุนทด กรรมการตรวจรายงานการประชุม

( นายสวี สูงขุนทด )

สมาชิก อบต. หมู่ที่ 9

ตรวจสอบเนื้อหาบันทึกรายงานการประชุมสภาองค์การบริหารส่วนตำบลโป่งนก

สมัยวิสามัญ ที่ 2 ประจำปี 2563 มีเนื้อหาครบถ้วน ถูกต้องทุกประการ

(ลงชื่อ) อภิชัย คะเซ็นแก้ว ผู้รับรองรายงานการประชุม

( นายอภิชัย คะเซ็นแก้ว )

ประธานสภาองค์การบริหารส่วนตำบลโป่งนก